**Z á p i s n i c a**

**zo zasadnutia obecného zastupiteľstva, konaného dňa 28.10. 2020**

**Prítomní:** Ružena Opálková, starostka obce

                  PhDr. Zlatica Opáleková – hlavná kontrolórka obce

                  Miroslav Vadovič

                  Jozef Vadovič

                  Ing. Peter Pilát

                  Peter Poliak

**Ospravedlnený:** Ľuboš Debrecký

**Program:**

    1. Otvorenie.

    2. Schválenie programu zasadnutia.

    3. Určenie zapisovateľa a overovateľov zápisnice a uznesenia, návrhovej komisie.  
    4. Kontrola uznesení zo dňa 6.7.2020.

    5. Všeobecne záväzné nariadenie č. 2 /2020 o určení názvov ulíc a iných verejných

         priestranstiev v obci Šelpice.

    6. Rozpočtové opatrenie č. 3/2020.

    7. Rôzne.

    8. Záver.

1. **Otvorenie**

      Zasadnutie obecného zastupiteľstva v Šelpiciach otvorila a viedla Ružena Opálková,

starostka obce. V úvode privítala poslancov, skonštatovala, že počet prítomných poslancov je 6,  t. j. obecné zastupiteľstvo v Šelpiciach je spôsobilé rokovať a uznášať sa. Návrh programu bol poslancom doručený spolu s pozvánkou na zasadnutie OZ.

**2. Schválenie programu zasadnutia:**

Poslanci program zasadnutia jednohlasne schválili.

**3.** **Určenie zapisovateľa a overovateľov zápisnice a uznesenia, návrhovej komisie:**

- zapisovateľ: Ružena Opálková

- overovatelia zápisnice a uznesenia:  Jozef Vadovič, Ivan Slezák.

**4. Kontrola uznesení zo dňa 6.7.2020:**

    - uznesenia zo dňa 6.7.2020 boli splnené.

**5. Všeobecne záväzné nariadenie č. 2 /2020 o určení názvov ulíc a iných verejných**

**priestranstiev v obci Šelpice.**

    Po prerokovaní a zvážení návrhu o určení názvov ulíc, obecné zastupiteľstvo odložilo

    schválenie VZN na najbližšie zasadnutie z dôvodu zmien v názvoch.

**6. Rozpočtové opatrenie č. 3/2020.**

- starostka informovala, že na základe zníženia príjmov – podielových daní a čerpania

  výdavkov je potrebné vykonať úpravu rozpočtu.

  Poslanci rozpočtové opatrenie č. 3/2020 schválili.

**7. Rôzne.**

    -       Starostka oboznámila prítomných poslancov, že obci bude poskytnutá dotácia od

            firmy TAVOS na výstavbu kanalizácie, avšak písomne ešte nebolo doručené oficiálne

            schválenie,

* Starostka informovala o možnosti podania žiadosti na poskytnutie dotácie na výstavbu zberového dvora, ktorú je možné podať na Environmentálny fond do 15.12.2020. Na základe podmienok uvedených v pokynoch, obec nebude schopná do tohto termínu zabezpečiť všetky potrebné dokumentácie ako i finančné krytie, nakoľko dotácia bude vyplatená až po realizácii projektu,
* Starostka ďalej oboznámila poslancov o zabezpečení vývozu kuchynského odpadu od občanov bývajúcich v nájomných bytoch – tieto služby ponúkli obci 2 firmy: ESPIK a Fidelity Trade. Poslanci odporučili starostke, aby s týmito firmami konzultovala o predložených cenových ponukách a podala následne informáciu.
* Starostka oboznámila poslancov o možnosti znovu podať žiadosť o dotáciu na výstavbu kanalizácie na rok 2021, avšak je potrebné dať urobiť projekt na kanalizačný zberač D4 /Bartekova ulička/ a vybaviť stavebné povolenie.

Zároveň poverila členov stavebnej komisie na zistenie skutkového stavu a následnej konzultácii s projektantom na výstavbu ďalšej etapy kanalizácie Zberač D4,

* Vzhľadom na mimoriadnu situáciu COVID 19, starostka uniformovala o aktuálnych opatreniach a usmerneniach k testovaniu obyvateľstva.

**8. Záver.**

**N**akoľko zo strany poslancov už neboli žiadne dotazy, starostka poďakovala za účasť a zasadnutie obecného zastupiteľstva ukončila.

**Zapísala:**

Ružena Opálková                      ................................